**Marius «Madden» Njølstad** (født 6. februar 1989) er en norsk artist, låtskriver og produsent fra Nesodden i Norge. Han lager pop og elektronisk dansemusikk-pop, og er mest kjent for sin debut låt «*Golden Light (feat. 6AM)*». Han startet sin solo-karriere i 2016 da han ble signert til Warner Music Norge. Marius er sønn av historiker og direktør ved Nobelinstituttet, Olav Njølstad.

Karriere
--------

Madden og Chris Holsten under by:Larm 2017
Madden har fra ung alder hatt stor interesse for musikken og begynte å spille piano allerede da han var 7 år gammel. I tenårene begynte han å hente inspirasjon fra jazz, og startet å komponere egen musikk. I 2003 var han med på MGPjr i gruppen Hidden Soul med sangen «Canis Lupus». Hans interesse for sjangeren ledet til at han tok en grad innen sjangeren ved Berklee i København. Han har også tatt en grad i arrangement/musikkteknologi ved Norges musikkhøgskole i Oslo. I 20-årene ble han introdusert for elektronika, noe som sterkt påvirker musikken han nå lager. I 2010 startet Marius Njølstad og Daniel Wold elektronika-duoen Kontraktor etter en låtskriver-session de hadde hatt sammen. Dette samarbeidet ledet dem til å vinne pris for beste elektronika låt i John Lennons årlige låtskriverkonkurranse 2010, med låten «*Bocce Ball*». Kontraktor ble oppløst to år etter deres debut. 

#### 2016-

Madden slapp sin debutlåt «Golden Light» våren 2016, og har med vokal fra norske 6AM. Sangen nådde en tiendeplass på VG-lista topp 40, hvor den lå i 19 uker totalt. I Sverige holdt den seg på topplistene i 23 uker, og låten toppet på en 14.-plass. Sangen nådde også offisielle topp 100-lister i Danmark, Belgia, Nederland og Irland, i tillegg til å nå topp 200-lista i UK over sommeren 2016.

Den store oppmerksomheten rundt låta ledet til at Madden ble booket til den offisielle VG-lista tourneen 2016. Han opptrådte på hovedkonserten i Oslo, som tiltrakk nærmere 60 000 tilskuere.

Høsten 2016 kom han med sin andre singel, låten «*Alive*», som også nådde offisielle norske topplister. Sangen lå på listene i 11 uker, og nådde #19 som høyeste plassering. Også denne låten nådde topp 100 i Sverige.

Diskografi
----------

**Singler**

* *Golden Light (feat. 6AM)* (2016)
* *Alive* (2016)
* *Alive - Akustisk* (2016)
* *Echo (feat. Chris Holsten)* (2017)

Referanser
----------

1. ↑  «Warner Music Norway signerer Madden». *Mynewsdesk* **(norsk)**.
2. ↑  HAAJHA (23. februar 2012). «MGP jr. 2003: Hidden Soul - "Canis Lupus"». Besøkt 22. juli 2017.
3. ↑  «Warner Music Norway signerer Madden». *Mynewsdesk* **(norsk)**. Besøkt 15. februar 2017.
4. ↑  «John Lennon Songwriting Contest». *jlsc.com*. Besøkt 14. februar 2017.
5. ↑  Hung, Steffen. «norwegiancharts.com - Madden feat. 6AM - Golden Light». *www.norwegiancharts.com*. Besøkt 14. februar 2017.
6. ↑  Hung, Steffen. «norwegiancharts.com - Madden feat. 6AM - Golden Light». *www.norwegiancharts.com*. Besøkt 14. februar 2017.
7. ↑  «CHART: CLUK Update 18.06.2016 (wk24)».
8. ↑  «Madden». *VG-lista 2016*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 22. februar 2017.  «Arkivert kopi». Archived from the original on 22. februar 2017. Besøkt 22. februar 2017. CS1-vedlikehold: Uheldig URL (link)
9. ↑  «Turné og artister i sommer». *VG-lista 2016*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 22. februar 2017.  «Arkivert kopi». Archived from the original on 2. februar 2017. Besøkt 22. februar 2017. CS1-vedlikehold: Uheldig URL (link)
10. ↑  Hung, Steffen. «norwegiancharts.com - Madden - Alive». *www.norwegiancharts.com*. Besøkt 14. februar 2017.
11. ↑  «Alive by Madden - Music Charts». *acharts.co* **(engelsk)**. Besøkt 14. februar 2017.

Eksterne lenker
---------------

* Hjemmeside Arkivert 16. januar 2017 hos Wayback Machine.